L 185/118
HU
Az Európai Unió Hivatalos Lapja
2022.7.12.
(7)
A magas patogenitású madárinfluenza említett kitöréseit követően Kanada és az Egyesült Államok állategészségügyi hatóságai 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(8)
Kanada és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(9)
Kanada ezenkívül a magas patogenitású madárinfluenza egy Nova Scotia tartományban található baromfitartó létesítményben 2022. február 1-jén megerősített kitörésének esetével kapcsolatban aktualizált információkat nyújtott be a területén tapasztalható járványügyi helyzetről.
Kanada információkat nyújtott be azokról az intézkedésekről is, amelyeket a betegség továbbterjedésének megakadályozása érdekében hozott.
A magas patogenitású madárinfluenza e kitörését követően Kanada a betegség megfékezése és terjedésének korlátozása érdekében az érintett állomány felszámolására irányuló intézkedéseket hajtott végre.
Kanada ezen túlmenően az érintett állomány felszámolására irányuló intézkedések végrehajtását követően elvégezte a szükséges tisztítási és fertőtlenítési intézkedéseket a területén található fertőzött baromfitartó létesítményekben.
(10)
Ezenkívül az Egyesült Királyság a magas patogenitású madárinfluenzának hat, baromfitartó létesítményekben megerősített kitörésével kapcsolatban aktualizált információkat nyújtott be a területén tapasztalható járványügyi helyzetről: egy esetet Ross-on-Wye (Hereford and South Herefordshire, Herefordshire, Anglia, Egyesült Királyság) közelében észleltek, és a betegség megjelenését 2022. január 20-án erősítették meg; egy esetet Ashleworth (Tewkesbury, Gloucestershire, Anglia, Egyesült Királyság) közelében észleltek, és a betegség megjelenését 2022. január 28-én erősítették meg; egy esetet Holy Island (Berwick Upon Tweed, Northumberland, Anglia, Egyesült Királyság) közelében észleltek, és a betegség megjelenését 2022. február 9-én erősítették meg; egy esetet Ledbury (North Herefordshire, Herefordshire, Anglia, Egyesült Királyság) közelében észleltek, és a betegség megjelenését 2022. február 25-én erősítették meg; egy esetet Beith (North Ayrshire, Skócia, Egyesült Királyság) közelében észleltek, és a betegség megjelenését 2022.
március 18-án erősítették meg; egy esetet pedig Strichen (Aberdeenshire, Skócia, Egyesült Királyság) közelében észleltek, és a betegség megjelenését 2022.
március 19-én erősítették meg.
(11)
Kanada és az Egyesült Királyság a betegség továbbterjedésének megakadályozása érdekében hozott intézkedéseikről is nyújtott be információkat.
A magas patogenitású madárinfluenza e kitöréseit követően az Egyesült Királyság és Kanada a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre, továbbá az érintett állományok felszámolására irányuló intézkedések végrehajtását követően elvégezték a szükséges tisztítási és fertőtlenítési intézkedéseket a területükön található fertőzött baromfitartó létesítményekben.
(12)
A Bizottság értékelte az Egyesült Királyság és Kanada által benyújtott információkat, és arra a következtetésre jutott, hogy a magas patogenitású madárinfluenza baromfitartó létesítményekben történt kitöréseit felszámolták, és már nem áll fenn a baromfiáruknak az Egyesült Királyság és Kanada azon területeiről az Unióba történő beléptetésével kapcsolatos kockázat, ahonnan azok Unióba történő beléptetését a szóban forgó kitörések miatt felfüggesztették.
(13)
Az (EU) 2021/404 végrehajtási rendelet V. és XIV. mellékletét ezért módosítani kell a magas patogenitású madárinfluenzával kapcsolatban Kanadában, az Egyesült Királyságban és az Egyesült Államokban fennálló járványügyi helyzet figyelembevétele érdekében.
(14)
Az Egyesült Államokban és Kanadában jelenleg uralkodó, a magas patogenitású madárinfluenzával kapcsolatos járványügyi helyzetre és a betegségnek az Unióba történő behozatalával kapcsolatos komoly kockázatra figyelemmel az (EU) 2021/404 végrehajtási rendeletben e rendelet útján végrehajtott módosításoknak sürgősen hatályba kell lépniük.